Il-Kanada ħabbret l-ewwel mewt fl-Amerika ta’Fuq mill-virus tal-influwenza Azjatika, H5N1. Din kienet ukoll l-ewwel darba li feġġ każ ta’ din l-influwenza fir-reġjun. Il-mejjet, mill-provinċja ta’ Alberta, kien għadu kemm reġa’ lura minn żjara fiċ-Ċina. Toronto Star tikkwota lill-Minstru għas-Saħħa Rona Ambrose tagħmilha ċara li dan kien każ iżolat. Sadanittant, l-aġenzija tal-aħbarijiet Xinhua tirraportra l-ewwel mewt dis-sena fiċ-Ċina mill-virus tal-influwenza H7N9. Il-każ seħħ fil-provinċja ta’ Guangdong. Il-virus reġa’ feġġ f’Diċembru wara xhur li fihom kien rieqed. L-Organizzazzjoni Dinjija tas-Saħħa ikkonfermat li minn meta bdiet l-imxija fi Frar tas-sena l-oħra kien hemm 136 każ, li ħallew 45 mejta.